
24-TA-1143: Noteikumu projekts (Grozījumi)
Grozījumi Ministru kabineta 2023. gada 4. aprīļa noteikumos Nr. 168 "Latvijas Atveseļošanas un noturības mehānisma plāna otrās komponentes "Digitālā transformācija" 2.3. reformu un investīciju virziena "Digitālās prasmes" 2.3.2.reformas "Digitālās prasmes sabiedrības un pārvaldes digitālajai transformācijai" 2.3.2.3.i. investīcijas "Digitālās plaisas mazināšana sociāli neaizsargātajām grupām un izglītības iestādēs" īstenošanas noteikumi"

	1.
	Noteikumu konsolidētā versija
11. Investīcijai pieejamais Atveseļošanas fonda finansējums ir 15 000 000 euro. Pievienotās vērtības nodokļa (turpmāk – PVN) izmaksas nav attiecināmas finansēšanai no Atveseļošanas fonda finansējuma. Finansējuma saņēmējs PVN izmaksas, kas nepārsniedz 3 223 300 euro, sedz no valsts budžeta līdzekļiem.
	Iebildums
Lūdzam precizēt aprēķināto pievienotās vērtības nodokļa (PVN) apmēru, kas nav attiecināms finansēšanai no Atveseļošanas un noturības mehānisma (turpmāk – Atveseļošanas fonds) finansējuma 3 223 300 euro apmērā, jo tas pārsniedz maksimālo iespējamo PVN apmēru.
 
Piedāvātā redakcija
-
	Elīna Remeiķe (FM)

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Vēršam uzmanību, ka grozījumi Latvijas Atveseļošanas un noturības mehānisma plānā tika apstiprināti 2023.gada 8.decembrī un lēmumu pieņēma Eiropas Padome. Lūdzam attiecīgi precizēt anotācijas 1.3.sadaļu.

Piedāvātā redakcija
-
	Sanda Blumberga (FM)

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lai izvairītos no interpretācijas iespējām, aicinām anotācijas 1.3. sadaļas apakšsadaļā "Risinājuma apraksts" nelietot vārdus "kopējā rādītāja", jo šāds termins tiek lietots attiecībā uz Eiropas Komisijas noteiktajiem Atveseļošanas fonda kopējiem rādītājiem, kas atsevišķi uzkrājami un ziņojami Eiropas Komisijai.

Piedāvātā redakcija
-
	Sanda Blumberga (FM)

	4.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam anotācijas 1.3.sadaļu papildināt ar informāciju par noteikumu projektā veikto grozījumu ietekmi uz jau īstenošanā esošo projektu un vai būs nepieciešami grozījumi vienošanās par projekta īstenošanu. Vienlaikus lūdzam norādīt, ja tiek plānoti grozījumi vienošanās par projekta īstenošanu, vai tie tiek uzskatīti par būtiskiem un ietekmē projekta ietvaros veicamo darbību veidu, projekta mērķus vai īstenošanas nosacījumus.
Piedāvātā redakcija
-
	Sintija Gedvila (FM)

	5.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
Lūdzam precizēt anotācijas 3.sadaļas "Tiesību akta projekta ietekme uz valsts budžetu un pašvaldību budžetiem" 5. un 7.kolonnās norādītās finansiālās vērtības atbilstoši Izglītības un zinātnes ministrijas š.g. 13.maija vēstulē Nr.4-4.1e/24/1190 "Par valsts pamatbudžeta bāzes izdevumiem 2025.-2028.gadam" sniegtajai informācijai, attiecīgi precizējot informāciju šīs sadaļas 6.2.apakšpunktā. Tāpat šīs sadaļas 6.2.apakšpunktā ir precizējams trešajā rindkopā norādītais 2023.gadā pieprasītais finansējuma apmērs no budžeta resora „74. Gadskārtējā valsts budžeta izpildes procesā pārdalāmais finansējums” 80.00.00 programmas „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” sadalījumā pa finansējuma avotiem atbilstoši faktiskajai izpildei.
 
Piedāvātā redakcija
-
	Elīna Remeiķe (FM)

	6.
	MK sēdes protokollēmuma projekts
4. Izglītības un zinātnes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu apropriācijas izmaiņām Izglītības un zinātnes ministrijas budžeta apakšprogrammā 74.50.00 "Tehniskā palīdzība Atveseļošanas un noturības mehānisma (ANM) apgūšanai", paredzot attiecīgu finansējuma pārdali uz 74. resora "Gadskārtējā valsts budžeta izpildes procesā pārdalāmais finansējums" programmu 80.00.00. "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai".
	Priekšlikums
Lūdzam izvērtēt un nepieciešamības gadījumā svītrot/precizēt Ministru kabineta sēdes protokollēmuma projekta 4.punktā norādīto Izglītības un zinātnes ministrijas valsts budžeta apakšprogrammu 74.50.00 "Tehniskā palīdzība Atveseļošanas un noturības mehānisma (ANM) apgūšanai", uz kuru tiek plānots veikt finansējuma pārdali no budžeta resora „74. Gadskārtējā valsts budžeta izpildes procesā pārdalāmais finansējums” 80.00.00 programmas „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. Vēršam uzmanību, ka finansējums Atveseļošanas fonda projektu īstenošanai tiek plānots Izglītības un zinātnes ministrijas valsts budžeta apakšprogrammā 74.06.00 “Atveseļošanas un noturības mehānisma (ANM) projekti un pasākumi”.
Piedāvātā redakcija
-
	Elīna Remeiķe (FM)



